ચોંકાવનારી વાત તો એ પણ છે કે આ બદલી શાળામાં હાજર થયાના ત્રણ વર્ષ પૂરા થતા પહેલાં કરી આપવામાં આવી છે. શું આ તમામ બાબતો લાગતા વળગતા અધિકારીઓના જાણ બહાર હતી ? કે પછી કોઈ બીજા પરિબળોએ ભાગ ભજવ્યો છે ? ખેડા જિલ્લામાં આ રીતે ઠાસરા તાલુકામાં ત્રણ, કપડવંજ તાલુકામાં ત્રણ તથા મહુધા તાલુકામાં એક સહિત નડિયાદ, કઠલાલ, મહેમદાવાદ તેમજ બીજા તાલુકાઓમાં કેટલાક શિક્ષકો અને શિક્ષિકાઓની બદલી કરવામાં આવી છે. છેલ્લા કેટલાક સમયથી આ બદલી કૌભાંડ જિલ્લાના શિક્ષણ આલમમાં ચર્ચાનો વિષય બન્યું છે ત્યારે જિલ્લાના પ્રાથમિક શિક્ષણાધિકારીની કચેરી તરફથી આ કૌભાંડમાં તપાસને અટકાવી દઈ ભીનું સંકેલી લેવાની પેરવી કરવામાં આવતી હોવાનું ચર્ચાય છે.